**שון פאבלו דאוֹסוֹן** (באנגלית: **Shawn Pablo Dawson**; נולד ב-12 בדצמבר 1993) הוא כדורסלן ישראלי המשחק בעמדת הסווינגמן בהפועל חולון. גובהו 1.97 מטר.

קריירת נוער
-----------

דאוסון נולד בישראל, אביו הוא כדורסלן העבר האמריקאי-נוצרי ג'ו דאוסן ששיחק במשך כעשרים שנה בליגות בישראל, ואמו איריס היא ישראלית וסוכנת שחקנים. אחיו הצעיר טיילר דאוסון, אף הוא כדורסלן, המשחק בליגה הארצית. בילדותו התגרשו הוריו והוא התגורר עם אמו באילת עד גיל 15.5. לאחר מכן עבר להתגורר עם אביו ברחובות, למד בתיכון קציר המקומי וסייע לנבחרת בית הספר להעפיל לליגת העל לתיכונים ב-2010. הוא הצטרף לקבוצת הנוער של מועדון מכבי ראשון לציון וזכה עמה באליפות המדינה לנוער בעונת 2011/2012.

דאוסון קיבל פטור משירות בצה"ל עקב בעיות בריאותיות, ולמרות שרצה לשרת בצה"ל נמנע ממנו בשל מספר ניתוחים שנדרש לעשות על מנת להתגייס בתור ספורטאי מצטיין בצבא, ניתוחים שהיו פוגעים בקריירת המשחק שלו.

קריירת בוגרים
-------------

### מכבי ראשון לציון (2017-2012)

בעונת 2012/2013 עלה דאוסון ממחלקת הנוער אל הקבוצה הבוגרת ושיחק במכבי ראשון לציון. בעונתו השנייה הפך לשחקן חמישייה, וממוצע הדקות שלו עלה מ-10.6 דקות למשחק ל-25.8. הוא קלע 10.5 נקודות ולקח 5.1 ריבאונדים בממוצע אבל למרות היכולת הטובה שהפגין הקבוצה סיימה את העונה הסדירה במקום העשירי ולא העפילה לשלב הפלייאוף. בעונת 2014/2015 קלע דאוסון 13.2 נקודות (רביעי בין הישראלים בליגה) ולקח 5.5 ריבאונדים בממוצע למשחק. במשחק הפתיחה של סדרת הפלייאוף נגד הפועל חולון, רשם שיא קריירה בנקודות (28) ובריבאונדים (18) והוביל את קבוצתו לניצחון בהארכה. סך הכול רשם בפלייאוף ממוצע של 21.1 נקודות ו-7.4 ריבאונדים למשחק עד שהודח ביחד עם קבוצתו בשלב חצי גמר הפלייאוף להפועל ירושלים. בעונה זו נבחר לשחקן הצעיר של העונה ולחמישיית העונה.

בדצמבר 2015 נבחר דאוסון לשחקן מצטיין לחודש בליגה הישראלית. במהלך העונה, דאוסון הציג ממוצעים מרשימים של 31.7 דקות, 15.7 נקודות , 6 ריבאונדים ו- 3 אסיסטים למשחק, נבחר לחמישייה השנייה של העונה, והוביל את קבוצתו למקום השישי בסיום העונה הסדירה, ניצח בסדרת רבע הגמר 2-3 את מכבי חיפה, הדיח בסנסציה את מכבי תל אביב בשלב חצי הגמר ,וב-9 ביוני 2016 זכה באליפות היסטורית יחד עם ראשון לציון, לאחר שבמשחק הגמר נגד הפועל ירושלים קלע 21 נקודות.

בקיץ 2016, זומן על ידי וושינגטון ויזארדס לליגת הקיץ של ה-NBA בלאס-ווגאס, במדיה העמיד ממוצעים של 5.6 נקודות, 1.3 ריבאונדים ו-0.8 אסיסטים למשחק בכ-14 דקות. באוגוסט חתם על חוזה לא מובטח לעונה אחת במדי ניו אורלינס פליקנס והצטרף למחנה האימונים של הקבוצה לקראת עונת 2016/2017 , אולם נופה מסגל הקבוצה לפני פתיחת העונה, וחזר למכבי ראשון לציון, שם הוא העמיד ממוצעים של 13.1 נקודות, ו5.3 ריבאונדים.

### בני הרצליה (2018-2017)

ב-18 ביולי 2017 חתם דאוסון לשנתיים בבני הרצליה, שם העמיד שורה סטטיסטית יוצאת מהכלל של 16.2 נקודות, 5.5 ריבאונדים ו-2.2 אסיסטים, אך הקבוצה איכזבה וסיימה במקום ה11, לא העפילה לרבע גמר הפלייאוף, ובקושי ניצלה מירידת ליגה.

### חובנטוד בדאלונה (2021-2018)

(דאוסון במשחק יורוקאפ, במדי חובנטוד בדאלונה, 2019)
לאחר ששיחק במדי הברוקלין נטס בליגת הקיץ של ה-NBA אך לא הצליח לקבל חוזה בקבוצה, ב-28 ביולי 2018 חתם דאוסון לעונה בחובנטוד בדאלונה מליגת העל הספרדית. בעונתו הראשונה בקבוצה שיחק דאוסון 18 משחקים והעמיד ממוצעים של 11.7 נקודות ו4.2 ריבאונדים, ועזר לקבוצה לסיים במקום השביעי בסיום העונה הסדירה שהוביל להעפלה למשחק היורוקאפ. בפלייאוף הליגה הספרדית הודחה בדאולנה לאחר סדרה מול ברצלונה בה היא הפסידה 2-0. ב-30 באוקטובר 2019 קרע דאוסון את גיד האכילס. פציעה זו גרמה לקבוצה להשבית את פעילותו של דאוסון בקבוצה. ב-28 בפברואר 2019 הודיעה בדאלונה על הארכת חוזהו של דאוסון עד קיץ 2020. בעונת 2021/2020 חזר לפעילות בקבוצה, שיחק 23 משחקים וקלע 3.5 נקודות בממוצע. בעונה זאת סייע דאוסון לבדאלונה לסיים במקום השביעי בעונה הסדירה ולהגיע לשלב רבע הגמר ביורוקאפ (יול"ב). בפלייאוף הליגה הספרדית שוב פעם לא הצליחה בדאלונה להגיע למעמד חצי הגמר, והודחה בסדרת רבע הגמר מול ברצלונה.

### בני הרצליה (2021-2022)

ב23 באוגוסט 2021 חזר דאוסון לקדנציה שניייה בבני הרצליה, לאחר שחתם על חוזה לעונה אחת. דאוסון לא הציג את אותה דומיננטיות שהציג בקדנציה הקודמת בבני הרצליה בשל תפקיד יותר קטן שקיבל בקבוצה בעונתו השנייה, אך עדיין היכולת הטובה שלו (9.7 נקודות ו3.6 ריבאונדים בממוצע למשחק) עזרה לבני הרצליה להגשים עונה היסטורית, בה היא זוכה בגביע המדינה בכדורסל 2021/2022 לאחר שהיא מנצחת בגמר את הפועל תל אביב 82-87. 

### הפועל חולון (2022-הווה)

ב-5 ליולי 2022 חתם דאוסון לעונה בהפועל חולון. באותה עונה חווה דאוסון לעיתים חוסר יציבות עקב בעיות כימיה עם כוכב הקבוצה ג'ו רגלנד, אך בסוף העונה הציג דאוסון עם יכולת אדירה. באותה עונה בממוצע קלע דאוסון 11 נקודות ולקח 3.3 ריבאונדים, ועזר להפועל חולון להגיע לשלב חצי גמר הפלייאוף בליגה, שם היא הודחה בסדרה מול מכבי תל אביב בתוצאה 2-0. ב-21 ביוני 2023 חתם דאוסון על הארכת החוזה בהפועל חולון עם אופציה לעונה נוספת.

קריירת נבחרות
-------------

ב-2012 צורף לנבחרת העתודה של ישראל בכדורסל בהדרכתו של שרון דרוקר. באליפות אירופה דרג ב' שהתקיימה בסופיה שבבולגריה, היה משחקני המפתח שהובילו את נבחרת העתודה חזרה לדרג א'. באליפות רשם ממוצעים של 11.9 נקודות ו-5.6 ריבאונדים למשחק. באליפות אירופה עד גיל 20 שהתקיימה בטאלין שבאסטוניה ב-2014 סיימה ישראל במקום ה-15, דאוסון השיג באליפות 4.1 נקודות ו-3.6 ריבאונדים למשחק.

דאוסון נכלל בסגל נבחרת ישראל ליורובאסקט 2015 ויורובאסקט 2017.

ב-23 ביוני 2023 הודיע דאוסון על פרישה מנבחרת ישראל, בעקבות חוסר קרדיט לטענתו שקיבל ממאמן הנבחרת דאז, עודד קטש.

תארים
-----

מכבי ראשון לציון-

* אליפות המדינה (1): 2015/2016.

בני הרצליה-
* גביע המדינה (1): 2021/2022.

קישורים חיצוניים
----------------

ויקישיתוף מדיה וקבצים בנושא **שון דאוסון** בוויקישיתוף
* פרופיל, באתר eurobasket
* פרופיל, באתר פיב"א
* פרופיל, באתר ליגת העל הספרדית בכדורסל (בספרדית)
* שון דאוסון באתר מנהלת ליגת העל בכדורסל
* שון דאוסון באתר מכבי ראשון לציון

הערות שוליים
------------

1. ↑  אפרת עמורבן, הסוכנת היחידה בכדורסל הישראלי: "אני פשוט עם שמלה ועקבים, והם לא" | ריאיון מיוחד, באתר Ynet, ‏25.12.22
2. ↑  ראשון לציון ניצחה 76:80 את הפועל חולון בהארכה ועלתה ל-0:1, באתר Walla! Sport, ‏16.5.2015
3. ↑  מנהלת הליגה, נבחרי העונה - 2014/15, באתר מנהלת ליגת העל בכדורסל, ‏19/06/2015
4. ↑  נבחרי חודש דצמבר: שון דאוסון וז'אן טבק, באתר מנהלת ליגת העל בכדורסל, ‏3/1/2016
5. ↑  מערכת וואלה! ספורט, מכבי ראשון לציון ניצחה את הפועל ירושלים 77:83 וזכתה באליפות, באתר מערכת וואלה! ספורט, ‏9.6.2016
6. ↑  אור שקדי, ברגע האחרון: שון דאוסון זומן למחנה האימונים הסופי של ניו אורלינס, באתר Walla sport, ‏11.8.2016
7. ↑  אור שקדי, שון דאוסון נחתך מניו אורלינס פליקנס וישוב למכבי ראשון לציון, באתר Walla sports, ‏21/10/2016
8. ↑  דובי פיק, שון דוסון חתם בבני הרצליה, פרטי החוזה נחשפים, באתר One, ‏18/07/2017
9. ↑  אור שקדי, יוצא לאירופה: שון דאוסון חתם בחובנטוד בדאלונה הספרדית, באתר Walla sports, ‏27.7.2018
10. ↑  אריה ליבנת, לאחר שנבדק בבדאלונה: שון דוסון קרע את גיד האכילס ויחמיץ גם את העונה הנוכחית, באתר Haaretz, ‏30/10/2019
11. ↑  מערכת וואלה! ספורט, הצבעת אמון: חובנטוד בדאלונה האריכה את חוזהו של שון דאוסון, באתר Walla! sports, ‏28/2/2019
12. ↑  מערכת וואלה! ספורט, חוזר לקדנציה שנייה: שון דאוסון חתם בבני הרצליה, באתר Walla! sports, ‏23/8/2021
13. ↑  יעקב מאיר, ממחזיקת הגביע לאלופה: שון דאוסון חתם בהפועל חולון, באתר Israel Hayom, ‏5/7/2022
14. ↑  משה ברדה, "שמח להישאר סגול": דאוסון האריך חוזה בחולון, באתר One, ‏21/06/2023
15. ↑  שון דאוסון באתר האליפות
16. ↑  שון דאוסון באתר האליפות
17. ↑  יעקב מאיר, שון דאוסון בראיון בלעדי: "אני פורש מנבחרת ישראל", באתר Israel Hayom, ‏23/6/2023

| השחקן המשתפר בליגת העל בכדורסל |
| --- |
| 

|  |
| --- |
| 2009: קוקיה • 2010: לא נבחר • 2011: חנוכי • 2012: דניאל • 2013: שולמן • 2014: דאוסון • 2015: רות'בארט • 2016: שגב • 2017: זלמנסון / מנקו • 2018: לוי • 2019: ארצי • 2020: מדר • 2021: דוברת • 2022: בריסקר • 2023: מושקוביץ |

 |

| תגלית העונה בליגת העל בכדורסל |
| --- |
| 

|  |
| --- |
| 1990: אמישה • 1991: שפר • 1992: בלול • 1993: אשכנזי • 1994: קטש • 1995: סלע • 1996: ספר • 1997: שארפ • 1998: בורשטיין • 1999: ליובין • 2000: ניסים • 2001: איתן • 2002: שעשוע • 2003: בלות'נטל / לימונד • 2004: אליהו • 2005: רוט • 2006: נעימי • 2007: יזרעאלי • 2008: כהן • 2009: מקל • 2010: אסף • 2011: מרטין • 2012: סקוורר • 2013: טימור • 2014: זליקוביץ' / בלייזר • 2015: דאוסון • 2016: משעור • 2017: גינת • 2018: זוסמן • 2019: גרשון • 2020: דוברת • 2021: קרביץ • 2022: צ'אצ'אשוילי • 2023: פריצקי |

 |

| **‏‏נבחרת ישראל‏ - אליפות אירופה בכדורסל 2015 (מקום עשירי)** |
| --- |
| 1 יבזורי • 
2 דאוסון • 
3 מקל • 
4 אליהו • 
5 כספי • 
6 לימונד • 
7 כדיר • 
‏8‏ ‏אוחיון‏‏
 •‏
9 גרין •
10 פישר •
11 רות'בארט •
12 טימור •
**מאמן:** אדלשטיין
 | ישראלישראל |

| **‏‏נבחרת ישראל‏ - אליפות אירופה בכדורסל 2017 (מקום 21)** |
| --- |
| 1 האוול • 
2 הלפרין • 
3 כדיר • 
4 אליהו • 
5 כספי • 
6 דאוסון • 
7 מקל • 
‏8‏ ‏אוחיון‏‏
 •‏
9 בלייזר •
10 פניני •
11 זלמנסון •
12 טימור •
**מאמן:** אדלשטיין
 | ישראלישראל |